Ilmeisesti siksi, että se on vastenmielisin nimi, mitä kastikkeelle voi keksiä. Kärnän ajatus on tietysti juuri niin hullu, kuin se ensi kuulemalta kuulostaa. Ei liha ole syntyessään makkaraa, vaan se tungetaan sellaiseen.

Ensimmäisen kerran makkara-sana mainitaan Ericus Schroderuksen sanakirjassa vuonna 1637. Silloin se tarkoitti jonkinlaista hiuslenksua, jolla naiset panivat hiuksensa kiinni. Jos istuisin eduskunnassa, olisin tehnyt vastaehdotuksen, jossa olisin vaatinut lehtipihvi-sanan kieltämistä. Lehtipihvissä on nähkääs lehtivihreää jopa vielä vähemmän kuin Mikko Kärnän puheissa järkeä.

Tälle kansalle onneksi en aio koskaan alkaa eduskuntavaaliehdokkaaksi. Kaltaisteni luonnevikaisten ja katkerien möyhöttäjien ei pidäkään sinne pyrkiä. Silti on hienoa, että Mikko Kärnä siellä istui. Nythän hän on putoamassa eduskunnasta, jossa oli tuuraamassa Paavo Väyrystä. Tosin tämänkin asian Kärnä on riitauttamassa. Vain jumala, siis Paavo Väyrynen, tietää miten tässä lopulta käy.